b'\n_START_ARTICLE_\nNomenclatura qu\xc3\xadmica dels compostos inorg\xc3\xa0nics\n_START_SECTION_\nAltres regles i conceptes generals\n_START_PARAGRAPH_\nEls compostos (bin\xc3\xa0ris i terci\xc3\xa0ris) en la seva nomenclatura est\xc3\xa0n compostos per dos noms: el gen\xc3\xa8ris i l\'espec\xc3\xadfic. El nom gen\xc3\xa8ris o general \xc3\xa9s el que indica a quin grup de compostos pertany la mol\xc3\xa8cula o la seva funci\xc3\xb3 qu\xc3\xadmica, per exemple si \xc3\xa9s un \xc3\xb2xid met\xc3\xa0l\xc2\xb7lic/b\xc3\xa0sic, un \xc3\xb2xid no met\xc3\xa0l\xc2\xb7lic/\xc3\xa0cid, un per\xc3\xb2xid, un hidrur, un hidr\xc3\xa0cid, un oxo\xc3\xa0cid,  una sal haloide, etc. I el nom espec\xc3\xadfic \xc3\xa9s el que diferencia les mol\xc3\xa8cules dins d\'un mateix grup de compostos. En general, en els tres sistemes de nomenclatura s\'escriu primer el nom gen\xc3\xa8ric seguit de l\'espec\xc3\xadfic. Per exemple: \xc3\xb2xid ferr\xc3\xb3s i \xc3\xb2xid f\xc3\xa8rric, aquests dos compostos pertanyen al grup dels \xc3\xb2xids i per aix\xc3\xb2 el seu nom gen\xc3\xa8ric \xc3\xa9s \xc3\xb2xid i a la vegada els noms espec\xc3\xadfics ferr\xc3\xb3s i f\xc3\xa8rric fan refer\xc3\xa8ncia a dos compostos diferents FeO i Fe\xe2\x82\x82O\xe2\x82\x83, respectivament._NEWLINE_En general, en una f\xc3\xb3rmula molecular d\'un compost es col\xc2\xb7loca a l\'esquerra l\'element amb estat d\'oxidaci\xc3\xb3 positiu (element m\xc3\xa9s electropositiu) i a la dreta el que tingui estat d\'oxidaci\xc3\xb3 negatiu (element m\xc3\xa9s electronegatiu). I pel contrari, en la nomenclatura es col\xc2\xb7loca primer el nom gen\xc3\xa8ric, que \xc3\xa9s el que designa l\'element de la dreta (el m\xc3\xa9s electronegatiu), i el nom espec\xc3\xadfic en segon lloc, que \xc3\xa9s el que designa l\'element de l\'esquerra (el m\xc3\xa9s electropositiu)._NEWLINE_Per exemple en l\'\xc3\xb2xid de sodi, Na\xe2\x82\x82O, Na\xe2\x82\x82\xe2\x81\xba\xc2\xb9O\xe2\x81\xbb\xc2\xb2, el nom gen\xc3\xa8rix \xc3\xb2xid fa refer\xc3\xa8ncia al segon element de la f\xc3\xb3rmula que \xc3\xa9s l\'"oxigen", el m\xc3\xa9s electronegatiu, i el nom espec\xc3\xadfic "sodi" fa refer\xc3\xa8ncia al primer element de la f\xc3\xb3rmula que \xc3\xa9s el sodi i el menys electronegatiu o m\xc3\xa9s electropositiu._NEWLINE_Es  pot treballar amb m\xc3\xa9s d\'un estat d\'oxidaci\xc3\xb3, fins a l\'estat d\'oxidaci\xc3\xb3 +7 en els elements representatius (cal recordar que l\'estat d\'oxidaci\xc3\xb3 l\'estem mostrant com a super\xc3\xadndex de cada element en la f\xc3\xb3rmula del compost). Amb les mateixes f\xc3\xb3rmules moleculars es pot determinar amb quin estat d\'oxidaci\xc3\xb3 actuen els \xc3\xa0toms de la subst\xc3\xa0ncia encara que en la seva f\xc3\xb3rmula no s\'observin. Aix\xc3\xb2 s\'aconsegueix amb el fet que en la f\xc3\xb3rmula d\'una subst\xc3\xa0ncia la suma dels estats d\'oxidaci\xc3\xb3 de tots els \xc3\xa0toms de la subst\xc3\xa0ncia ha de ser igual a zero, el que significa que la mol\xc3\xa8cula ser\xc3\xa0 neutre, sense c\xc3\xa0rrega._NEWLINE_En el cas dels ions, \xc3\xa9s a dir quan en la f\xc3\xb3rmula s\'indiqui una c\xc3\xa0rrega positiva o negativa per al conjunt, la suma dels estats d\'oxidaci\xc3\xb3 de tots els \xc3\xa0toms de la subst\xc3\xa0ncia ha de ser igual a la c\xc3\xa0rrega de l\'i\xc3\xb3.'